አዳዲስ የብር ኖቶቹ በባሕር ዳር እና አንዳንድ የአማራ ክልል ከተሞች ዛሬ በሥራ ላይ ይውላሉ፡፡
ባሕር ዳር፡ መስከረም 09/2013ዓ.ም (አብመድ) የኢትዮጵያ ንግድ ባንክ የባሕር ዳር ዲሰትሪክት እንዳስታወቀው በሀገር አቀፍ ደረጃ ከመስከረም 5/2013 ዓ.ም ጀምሮ ይፋ የተደረጉ አዳዲስ የብር ኖቶች በባሕር ዳር እና አንዳንድ የአማራ ክልል ከተሞች ዛሬ ገበያውን ይቀላቀላሉ፡፡ በባሕር ዳር የኢትዮጵያ ንግድ ባንክ ቅርንጫፎች ደንበኞቻቸውን በአዳዲስ የብር ኖቶቹ ለማስተናገድ ዝግጅት ማጠናቀቃቸውን የዲስትሪክቱ ዳይሬክተር አልማው ወርቅነህ ለአብመድ ተናግረዋል፡፡ቻግኒ፣ ቡሬ፣ ደብረ ማርቆስ ከተሞችም የብር ኖት ቅያሬውን ዛሬ ለማስጀመር ጥረት እየተደረገ እንደሆነ ዳይሬክተሩ ገልጸዋል፡፡ ኅብረተሰቡ ይህንን በመረዳት በተቀመጠው የሦስት ወራት የጊዜ ገደብ ማለትጊዜው አጭር በመሆኑ ኅብረተሰቡ በእጁ ያለውን ገንዘብ ወደ አዲሱ የብር ኖት በኢትዮጵያ ንግድ ባንክ ቅርንጫፎች እና ሁሉም የግል ባንኮች በመውሰድ እንዲቀይርም አሳስበዋል፡፡ከከተማ የወጡ እና ሩቅ አካባቢዎችን ለመድረስ በአቅራቢያ ካሉ የንግድ ባንክ ቅርንጫፎች ጋር በየደረጃው ያሉ የመንግሥት መሥተዳድር አካላት መረጃውን እንዲያስተላልፉ እና ግንዛቤ እንዲፈጥሩ መልእክት እየተቀያየሩ እንደሆነም ነግረውናል፡፡ የባንክ ቅርንጫፍ ተደራሽ የማይሆኑባቸው አካባቢዎች ጊዜያዊ ጣቢያዎችን ለመክፈት ከብሔራዊ ባንክ ጋር እየተነጋገሩ እንደሆነም ዳይሬክተሩ ጠቁመዋል፡፡ዘጋቢ፡- የማነብርሃ ጌታቸው